CELEX: 31984R1489
Language: el
Date: 1984-05-15 00:00:00
Title: Κανονισμός (ΕΟΚ) αριθ. 1489/84 του Συμβουλίου της 15ης Μαΐου 1984 για τον καθορισμό της ημερομηνίας έναρξης ισχύος των κανονισμών (ΕΟΚ) αριθ. 3284/83 και (ΕΟΚ) αριθ. 3285/83 σχετικά με τον τομέα των οπωροκηπευτικών

Avis juridique important

|

31984R1489

Κανονισμός (ΕΟΚ) αριθ. 1489/84 του Συμβουλίου της 15ης Μαΐου 1984 για τον καθορισμό της ημερομηνίας έναρξης ισχύος των κανονισμών (ΕΟΚ) αριθ. 3284/83 και (ΕΟΚ) αριθ. 3285/83 σχετικά με τον τομέα των οπωροκηπευτικών  

Επίσημη Εφημερίδα αριθ. L 143 της 30/05/1984 σ. 0031 - 0031 Φινλανδική ειδική έκδοση: Κεφάλαιο 3 τόμος 17 σ. 0133  Ισπανική ειδική έκδοση: Κεφάλαιο 03 τόμος 30 σ. 0231  Σουηδική ειδική έκδοση: Κεφάλαιο 3 τόμος 17 σ. 0133  Πορτογαλική ειδική έκδοση : Κεφάλαιο 03 τόμος 30 σ. 0231 

***** ΚΑΝΟΝΙΣΜΟΣ (ΕΟΚ) αριθ. 1489/84 ΤΟΥ ΣΥΜΒΟΥΛΙΟΥ  της 15ης Μαΐου 1984  για τον καθορισμό της ημερομηνίας ενάρξεως ισχύος των κανονισμών (ΕΟΚ) αριθ. 3284/83 και (ΕΟΚ) αριθ. 3285/83 σχετικά με τον τομέα των οπωροκηπευτικών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3284/83 του Συμβουλίου της 14ης Νοεμβρίου 1983 περί τροποποιήσεως του κανονισμού (ΕΟΚ) αριθ. 1035/72 περί κοινής οργανώσεως αγοράς στον τομέα των οπωροκηπευτικών (1), και ιδίως το άρθρο 13 δεύτερο εδάφιο,  τον κανονισμό (ΕΟΚ) αριθ. 3285/83 του Συμβουλίου της 14ης Νοεμβρίου 1983 για τη θέσπιση των γενικών κανόνων σχετικά με την επέκταση της ισχύος ορισμένων κανόνων που έχουν θεσπιστεί από τις οργανώσεις παραγωγών οπωροκηπευτικών (2), και ιδίως το άρθρο 8 δεύτερο εδάφιο,  την πρόταση της Επιτροπής,  Εκτιμώντας:  ότι, δυνάμει του άρθρου 13 του κανονισμού (ΕΟΚ) αριθ. 3284/83 και του άρθρου 8 του κανονισμού (ΕΟΚ) αριθ. 3285/83, οι κανονισμοί αυτοί θα αρχίσουν να ισχύουν μόλις η Κοινότητα παρουσιάσει στις δύο υποψήφιες χώρες τη δήλωσή της σχετικά με τις διαπραγματεύσεις προσχώρησης για τα οπωροκηπευτικά· ότι εναπόκειται στο Συμβούλιο, μετά από πρόταση της Επιτροπής, να διαπιστώσει ότι πληρούται αυτή η προϋπόθεση και να ορίσει την ημερομηνία ενάρξεως ισχύος των εν λόγω κανονισμών·  ότι η Κοινότητα παρουσίασε στην Πορτογαλία στις 29 Νοεμβρίου 1983 και στην Ισπανία στις 21 Φεβρουαρίου 1984 τη δήλωσή της σχετικά με τις διαπραγματεύσεις προσχώρησης για το γεωργικό τομέα, και ιδίως τα οπωροκηπευτικά·  ότι, κατά συνέπεια, πληρούται η προϋπόθεση που αναφέρεται στο άρθρο 13 πρώτο εδάφιο του κανονισμού (ΕΟΚ) αριθ. 3284/83 και στο άρθρο 8 πρώτο εδάφιο του κανονισμού (ΕΟΚ) αριθ. 3285/83· ότι αν ληφθούν υπόψη οι προθεσμίες για τη θέση σε εφαρμογή του καθεστώτος επέκτασης ορισμένων κανόνων που καθόρισαν οι οργανώσεις παραγωγών, λόγω ιδίως των διαδικασιών διαβουλεύσεων των ενδιαφερομένων παραγωγών, πρέπει να μεταφερθεί η ημερομηνία εφαρμογής αυτού του καθεστώτος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι κανονισμοί (ΕΟΚ) αριθ. 3284/83 και (ΕΟΚ) αριθ. 3285/83 αρχίζουν να ισχύουν την 1η Ιουνίου 1984.  Ωστόσο εφαρμόζεται το καθεστώς επέκτασης ορισμένων κανόνων του άρθρου 15β του κανονισμού (ΕΟΚ) αριθ. 1035/72, το οποίο παρεμβάλλεται με το άρθρο 4 του κανονισμού (ΕΟΚ) αριθ. 3284/83:  - για τα προϊόντα, για τα οποία δεν έχει καθοριστεί περίοδος εμπορίας, από την 1η Απριλίου 1985,  - για καθένα από τα άλλα προϊόντα, από την έναρξη της περιόδου εμπορίας μετά την 1η Απριλίου 1985.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Μαΐου 1984.  Για το Συμβούλιο  Ο Πρόεδρος  C. CHEYSSON  (1) ΕΕ αριθ. L 325 της 22. 11. 1983, σ. 1.  (2) ΕΕ αριθ. L 325 της 22. 11. 1983, σ. 8.